Sabaton

**Sabaton** er et svensk power metal band fra Falun, dannet i 1999 av vokalist og keyboardist Joakim Brodén og bassist Pär Sundström. Bandet er kjent for sine tekster som tar utgangspunkt i virkelige historiske hendelser, særlig krig og militærhistorie fra ulike epoker. 

Sabaton har mottatt flere priser og utmerkelser i både Sverige og internasjonalt, og har opptrådt på store festivaler som Wacken Open Air og Sweden Rock Festival. Bandet driver også den historiske YouTube kanalen *Sabaton History*, laget i samarbeid med historikeren Indy Neidell, som forklarer de historiske hendelsene bak sangene.

## Biografi
### Etablering og første album
Sabaton ble startet i 1999. De første sangene ble spilt inn i The Abyss Studios, som eies av den svenske musikeren Peter Tägtgren. Etter dette ble bandet kontaktet av flere plateselskaper, og de valgte å inngå kontrakt med det italienske plateselskapet Underground Symphony. I 2002 ga bandet ut en promo-CD kalt *Fist for Fight*, som inneholdt sanger fra to tidligere demoer spilt inn i perioden 1999–2000.

Samme år spilte bandet inn et nytt album med tittelen *[[Metalizer]]*. Albumet var planlagt utgitt av Underground Symphony, men etter to års venting ble lanseringen utsatt på ubestemt tid. I mellomtiden hadde bandet opptrådt flere steder i Sverige.

### 2005: ''Primo Victoria''
Bandet forlot Underground Symphony og inngikk en ny kontrakt med det svenske plateselskapet Black Lodge Records, som var under selskapet Sound Pollution. Etter å ha spilt inn instrumentene, mente bandet at sangene trengte tekster som sto i stil med musikken. Resultatet ble at de skrev om D-dagen, noe som markerte starten på bandets tematiske fokus på historiske hendelser. Inspirasjonen kom blant annet fra filmen *[[Redd menig Ryan]]*. 

I samme periode fikk bandet et nytt medlem, Daniel Mÿhr, som ble hentet inn som keyboardist – en rolle Joakim Brodén tidligere hadde hatt i tillegg til å være vokalist.

### 2006–2007: ''Attero Dominatus'' og ''Metalizer''
Etter å ha vært på turné som oppvarmingsband for Edguy og DragonForce, ga Sabaton ut sitt andre studioalbum, *[[Attero Dominatus]]*, den 28. juli 2006. Albumet videreførte krigstemaene fra debutalbumet. I 2007 ble det som opprinnelig var planlagt som bandets debutalbum, *Metalizer*, utgitt sammen med promo-CD-en *Fist for Fight* som en dobbeltutgivelse. Utgaven inneholdt også en tidligere ikke-utgitt låt.

### 2008–2009: ''The Art of War''
Albumet *The Art of War* ble utgitt i mai 2008 og var bandets første konseptalbum, inspirert av *[[Kunsten å krige]]* av Sun Zi. Som boken består albumet av 13 kapitler (sanger). Utgivelsen inneholdt blant annet singlene «Cliffs of Gallipoli» og «Ghost Division». Etter utgivelsen turnerte bandet som oppvarming for HammerFall i 2009, og fulgte senere opp med en ny turné i Storbritannia sammen med DragonForce.

### 2010–2011: ''Coat of Arms'' og ''Nuclear Blast''
Under turneen med DragonForce i 2009 signerte Sabaton kontrakt med Nuclear Blast. Det tidligere plateselskapet Black Lodge slet med å produsere nok eksemplarer på grunn av økonomiske problemer, noe bandet uttrykte misnøye med. På lille julaften 2009 annonserte bandet *Coat of Arms* som en «tidlig julegave» på sin YouTube kanal. Albumet ble utgitt 21. mai 2010 og omhandlet hendelser fra andre verdenskrig. Utgivelsen ble fulgt av en europeisk turné med 60 konserter i 20 land.

### 2012: ''Carolus Rex'' og nye medlemmer
Den 31. mars 2012 kunngjorde Joakim Brodén at bandet kom til å splittes. Gitaristene Oskar Montelius og Rikard Sundén, trommeslager Daniel Mullback og keyboardist Daniel Mÿhr forlot bandet, mens Brodén og Pär Sundström fortsatte. Noen dager senere ble nye medlemmer annonsert: Chris Rörland og Thobbe Englund på gitar, og Robban Bäck på trommer. Bandet fant ingen ny keyboardist og brukte derfor Mÿhrs tidligere innspilte partier digitalt på den påfølgende turneen. Besetningen ble kortvarig: Bäck tok en pause av personlige grunner, Snowy Shaw vikarierte, og Hannes Van Dahl ble bekreftet som fast trommeslager i 2013.

Et nytt album, innspilt med den tidligere besetningen, ble utgitt 25. mai 2012 under tittelen *[[Carolus Rex (album)|Carolus Rex]]*.

### 2014–2015: ''Heroes''
I januar 2014 offentliggjorde bandet plateomslaget til *[[Heroes (Sabaton-album)|Heroes]]*, som ble utgitt 16. mai 2014. Albumet toppet den svenske albumlisten. Før utgivelsen turnerte bandet i Nord-Amerika, og fulgte opp med en europeisk turné tidlig i 2015. I oktober 2015 spilte Sabaton for første gang i Japan. Samme år samarbeidet bandet med Paradox Interactive om et lydspor til strategispillet *[[Europa Universalis IV]]*.

### 2016–2018: ''The Last Stand''
På årsdagen for D-dagen i 2016 ga Sabaton ut et nytt lydspor i samarbeid med Paradox for *[[Hearts of Iron IV]]*, og fulgte opp med en ny utgivelse i 2017. Den 29. april 2016 annonserte bandet albumet *The Last Stand*, som ble utgitt 19. august samme år. Albumet var et konseptalbum med tekster om «last stands» og heltemot gjennom historien, og ble bandets til da største internasjonale suksess.

Kort tid før utgivelsen forlot Thobbe Englund bandet etter sin siste konsert på Sabaton Open Air-festivalen, og Tommy Johansson fra Majestica ble annonsert som erstatter. I 2017 la bandet ut på «The Last Tour», først i Europa og deretter i Nord-Amerika. Mot slutten av 2017 uttalte Pär Sundström at bandet ville redusere turnéaktiviteten i 2018 for å fokusere på låtskriving til et nytt album, og senere bekreftet de at nytt album ville komme i 2019.

### 2019: ''Sabaton History'' og ''The Great War''
Ved inngangen til 2019 kunngjorde Sabaton et samarbeid med Indy Neidell om YouTube kanalen *Sabaton History*, som ble lansert i februar samme år. Kanalen dokumenterer historien bak bandets tekster og sanger.

Den 22. april 2019 ga bandet ut singelen «Bismarck», som handler om det tyske slagskipet «Bismarck» fra andre verdenskrig. Musikkvideoen ble laget i samarbeid med Wargaming og *[[World of Warships]]*. Den 2. april annonserte Sabaton konseptalbumet *The Great War*, som ble utgitt 19. juli 2019.

Den 1. august 2019 spilte bandet en 20-årsjubileumskonsert på Wacken Open Air festivalen, der tidligere medlemmer – blant andre Thobbe Englund – medvirket på scenen. Konserten ble senere utgitt som *20th Anniversary Show (Live at Wacken)* på dobbel DVD/Blu-ray sammen med *The Great Show*.
### 2020–2023: ''The War to End All Wars''
Den 26. februar 2021 ga Sabaton ut singelen «Livgardet», som senere også kom i engelsk versjon. Låten hyller det svenske regimentet Livgardet i anledning dets 500-årsjubileum. Et planlagt samarbeid med Sveriges forsvar i forbindelse med jubileet ble stanset av Högkvarteret. Ifølge Försvarsmakten skyldtes avgjørelsen bandets opptreden på Krim i 2015, under en festival i Sevastopol arrangert av den russiske motorsykkelklubben Night Wolves.

Den 7. mai 2021 lanserte bandet singelen «Defence of Moscow», en engelskspråklig versjon av en låt av den russiske artisten Radio Tapok.

I august 2021 kunngjorde bandet albumet *The War to End All Wars*, som tematiserer første verdenskrig. Albumet ble utgitt 4. mars 2022. Før utgivelsen kom singelen «Steel Commanders», laget i samarbeid med spillet *[[World of Tanks]]*. Fra albumet ble blant annet «Christmas Truce», «Soldier of Heaven» og «The Unkillable Soldier» gitt ut som singler.

Den 30. september 2022 kom singelen «Father», fra EP-en *Weapons of the Modern Age* i trilogien *Echoes of the Great War*. Den 20. januar 2023 fulgte singelen «The First Soldier», hentet fra EP-en *Heroes of the Great War*.

### 2025: ''Legends''
Singelen «Templars» ble utgitt 25. april 2025 og omhandler tempelridderne. Den 6. juni 2025 fulgte singelen «Hordes of Khan», om Djengis Khan.

Den 25. juli 2025 kunngjorde bandet at det ellevte albumet heter *Legends* og tar for seg elleve legender fra ulike epoker. Samme dag ga de ut to singler: «Lightning at the Gates» og «The Duelist». Sammen med «Hordes of Khan» og «Templars» utgjør disse noen av låtene på albumet.

## Bandmedlemmer

#### Nåværende medlemmer
*Joakim Brodén – vokal og keyboards (1999–)
*Pär Sundström – bass og bakgrunnsvokal (1999–)
*Chris Rörland – gitar og bakgrunnsvokal (2012–)
*Thobbe Englund – gitar (2012–2016) (2024–)
*Hannes van Dahl – trommer (2013–)

#### Tidligere medlemmer
* Oskar Montelius – gitar (1999–2012)
* Rickard Sundén – gitar (1999–2012)
* Daniel Mÿhr – keyboards (2005–2012)
* Richard Larsson – trommer (1999–2001)
* Daniel Mullback – trommer (2001–2012)
* Robban Bäck – trommer (2012–2013)
* Tommy Johansson – gitar og bakgrunnsvokal (2016–2024)

#### Tidligere turnémedlemmer

* Frédéric Leclercq – gitar (2011)
* Snowy Shaw – trommer (2012-2013)
* Daniel Sjögren – trommer (2017)

### Tidslinje

*Carolus Rex* (2012) ble innspilt med de gamle medlemmene og utgitt etter at de forlot bandet.

## Diskografi
### Studioalbum
* *Fist for Fight* (2000)
* *[[Primo Victoria]]* (2005)
* *[[Attero Dominatus]]* (2006)
* *[[Metalizer]]* (2007)
* *[[The Art of War|The Art of War]]* (2008)
* *[[Coat of Arms]] * (2010)
* *[[Carolus Rex (album)|Carolus Rex]]* (2012)
* *[[Heroes (Sabaton-album)|Heroes]]* (2014)
* *[[The Last Stand (Sabaton Album)|The Last Stand]]* (2016)
* *[[The Great War]]* (2019)
* *[[The War to End All Wars ]]* (2022)
* *[[Legends ]]* (2025)

### EP
* *Weapons of The Modern Age* (2022)

### Samlealbum
* *Metalus Hammerus Rex* (2012)

### Live-DVD
* *Swedish Empire Live* (2013)

### Livealbum
* *World War Live: Battle of the Baltic Sea* (2011)

### Singler
* «Masters of the World» (2007)
* «Cliffs Of Gallipoli» (2008)
* «Coat of Arms» (2010)
* «Screaming Eagles» (2010)
* «Carolus Rex» (2012)
* «The Lion From the North / Lejonet Från Norden» (2012)
* «40:1» (2013)
* «To Hell and Back» (2014)
* «Resist and Bite» (2014)
* «The Lost Battalion» (2016)
* «Blood Of Bannockburn» (2016)
* «Shiroyama» (2016)
* «Bismarck» (2019)
* «Fields of Verdun» (2019)
* «The Red Baron» (2019)
* «Great War» (2019)
* «Angels Calling» (2020)
* «Livgardet» (2021)
* «The Royal Guard» (2021)
* «Defence of Moscow» (2021)
* «Metal Trilogy» (2021)
* «Christmas Truce» (2021)
* «Christmas Truce» (2021)
* «Templars» (2025)
* «Hordes of Khan» (2025)
* «Lightning at the Gates» (2025)
* «The Duelist» (2025)

### Musikkvideoer
* «Cliffs Of Gallipoli» (2008)
* «Coat of Arms» (2010)
* «Screaming Eagles» (2010)
* «Uprising» (2010)
* «To Hell And Back» (2014)
* «Bismarck» (2019)
* «Fields of Verdun» (2019)
* «Great War» (2019)
* «82nd All The Way» (2019)
* «Seven Pillars Of Wisdom» (2020)
* «Livgardet» (2021)
* «The Royal Guard» (2021)
* «Defence of Moscow» (2021)
* «Steel Commanders» (2021)
* «Christmas Truce» (2021)
* «Templars» (2025)
* «Hordes of Khan» (2025)
* «A Tiger Among Dragons» (2025)

## Referanser


## Eksterne lenker
* 
* 
*  Black Lodge plateselskap
*  Offisiell polsk fanklubb
*  https://web.archive.org/web/20160610162837/http://www.sabaton.net/first-single-tracklist-last-stand-revealed/
*  https://www.youtube.com/watch?v=HCZP1-JsD0M